hotchpotch/miracl-hf-unified huggingface dataset:
Sirmione
Sirmione on kunta Brescian maakunnassa Lombardian alueella Italiassa. Kunta sijaitsee Gardajärven etelärannalla olevalla kapealla niemellä.
Sirmione on ollut suosittu lomanviettopaikka jo roomalaisten ajoista. Kaupungin keskustassa on 1200-luvulla rakennettu linnoitus vallihautoineen.
Gibraltarin hautausmaa
Gibraltarin hautausmaa eli North Front Cemetery, joskus myös Garrison Cemetery, on Gibraltarin ainoa nykyisin käytössä oleva hautausmaa. Se sijaitsee Gibraltarinvuoren pohjoispuolella noin sadan metrin päässä lentokentältä ja 300 metriä satamasta. Siellä on sankarihautoja sekä ensimmäisen että toisen maailmansodan vuosilta. Tunnistettuja kaatuneita on kaikkiaan 651. Ensimmäisessä maailmansodassa kaatuneiden haudat ovat hajallaan hautausmaan eri osissa, mutta heillä on yhteinen muistomerkki hautausmaan länsipuolella lähellä merta. Toisessa maailmansodassa kaatuneista useimmat on haudattu alueen pohjoisosaan.
Hautausmaa perustettiin vuonna 1756. Sitä ennen Gibraltarin vainajat oli haudattu Red Sandsin alueelle, joka oli myös tärkeä valuma-alue ja sotaväen harjoittelukenttä. Hautausten jatkamisen siellä pelättiin aiheuttavan tautiepidemioita. North Frontin hautausmaa jaettiin viiteen osaan: katolisille, anglikaaneille, presbyteereille, wesleyläisille ja muille. Myöhemmin erotettiin vielä yksi osa juutalaisia varten. Katoliseen osaan siunattiin laajennus vuonna 1878. Nykyisin hautausmaa on jaettu vain kolmeen osaan: kristityille, juutalaisille ja tunnustuksettomille.
JK Dünamo Tallinn
JK Dünamo Tallinn on tallinnalaisen alun perin vuonna 1940 perustetun Tallinnan Dünamo -urheiluseuran jalkapalloseura.
Tallinnan Dünamo perustettiin Neuvostovallan syntyessä kesällä 1940. Seura oli silloin syntyneen Neuvosto-Viron urheilun keulakuva. Neuvostovallan vuosina Dünamo oli Neuvosto-Viron kansallisen jalkapallon keulakuva voittaen kymmenen mestaruutta ja kuusi cup-mestaruutta. Tänä aikana Dünamo leimautui venäjänkielisten seuraksi, kun taas Kalev-seurat olivat enemmän vironkielisten seuroina.
Neuvosto-Viron aikakauden loppuvaiheessa Dünamo oli Viron jalkapalloilun kärkijoukkueita aina 1980-luvun puoliväliin. Sen jälkeen Dünamon paikan otti uusi tallinnalaisseura Zvedza
Dünamo voitti myös vuoden 1941 Viron mestaruuden jääpallossa.
JK Dünamo Tallinn pelasi itsenäistyneen Viron korkeimmassa jalkapallosarjassa Meistriliigassa kolme ensimmäistä vuotta, mutta putosi sitten – ensin Esiliigaan ja vuonna 1998 kolmannelle sarjatasolle. Dünamo palasi Meistriliigaan vasta vuonna 2005. Kyseisestä kaudesta tuli kuitenkin vain kauden mittainen pudoten seuraavana kautena Esiliigasta kolmannelle sarjatasolle, jossa Tallinnan Dünamo tälläkin hetkellä, kaudella 2012, pelaa.
Jääpallon SM-kilpailu 1919
Vuonna 1919 jääpallon SM-kilpailu oli taas mahdollista järjestää edelliskauden jäädessä väliin sisällissodan takia. Mukana oli joukkue ensimmäistä kertaa Helsingin, Viipurin ja Turun ulkopuolelta, kun Tampereen Pyrintö osallistui kilpailuun.
Loppuottelussa pelasivat VBJS, eli Viipurin Sudet, sekä Helsingin IFK. Loppuottelu pelattiin Viipurissa, missä Sudet voitti ottelun maalein 11-2. Tulos oli sama kuin edellisissä kilpailuissa vuonna 1917. Tulos on edelleen Suomen jääpallohistorian suurinumeroisin finaalivoitto.
1.kierros
2.kierros
Susien mestarijoukkue: Aarne Karvinen, Jussi Pelli, Niilo Joutsenlahti, Mikko Mäkinen, Edvard Kostamo, Aarne Nissinen, Toivo Pirhonen, Armas Ahnger, Lauri Mäkinen, Yrjö Penttilä, Kristian Poutiainen.
Limone sul Garda
Limone sul Garda on runsaan tuhannen asukkaan kunta Brescian maakunnassa Lombardian alueella Italiassa. Kunta sijaitsee Gardajärven länsirannalla jyrkän rinteen juurella. Limone sul Garda on kuuluisa sitruunapuistaan.
Limone sul Gardassa asuu suhteessa enemmän satavuotiaita asukkaita kuin muualla, eikä siellä esiinny sydänsairauksia. Kunta on ollut eristyksessä muusta maailmasta ja sen asukkailla on geenimuunnos, joka ehkäisee valtimoiden kovettumisen. Geenimuunnos löydettiin vuonna 1979.
Uskontopedagogiikka
Uskontopedagogiikka eli kateketiikka on kasvatustieteen ala, joka tutkii uskonnon opetusta. Ala kuuluu myös käytännölliseen teologiaan.
Kristillisestä uskontokasvatuksesta käytettiin 1800-luvulle saakka nimitystä kateketiikka. Saksassa 1900-luvun alussa uskonnonopetusta alettiin siirtää pedagogiikan ja psykologian piiriin, jolloin syntyi käsite uskontopedagogiikka. Nimitys kateketiikka säilyi kuitenkin pitkään rinnalla.
Félix Candela
Félix Candela Outeriño (27. tammikuuta 1910 – 7. joulukuuta 1997) oli espanjalainen arkkitehti. Suurimman osan töistään hän teki 1950- ja 1960-luvuilla. Hänen teoksissaan on huomattavaa elementtien ohuus ja hyperbolia.
Allyyli
Allyyliryhmä on substituentti, jonka kemiallinen kaava on HC=CH-CHR, jossa R on yhteys muuhun molekyyliin. Se koostuu metyleenistä (-CH-), joka on liittynyt vinyyliryhmään (-CH=CH). Nimi allyyli juontuu valkosipulin latinankielisestä nimestä "Allium sativum". Vuonna 1844 Theodor Wertheim eristi allyylijohdannaisen valkosipuliöljystä ja antoi sille nimen "Schwefelallyl". Allyyliksi voidaan sanoa useaa yhdistettä, joka on sukua yhdisteelle HC=CH-CH, mikä kattaa tuhansia kemiallisia yhdisteitä, joista jotkin ovat jokapäiväisessä käytössä.
Korvamerkki
Korvamerkki on tuotantoeläimen korvaan tai korviin laitettava merkki, joka yksilöi eläimen ja toimii sen tunnuksena. EU:n säännösten mukaan tuotantoeläimiä ei saa pitää ilman korvamerkkiä.
Korvamerkillä tarkoitetaan myös poron korviin puukolla tehtäviä poromerkkejä. Aiemmin myös karjalle korvamerkit tehtiin loveamalla käyttäen merkintään erityisiä pihtejä.
"Korvamerkityksi rahaksi" kutsutaan sellaista budjetoitua rahaa, joka on päätetty jonkin tietyn menoerän kuluihin, eikä sitä sen vuoksi voi käyttää muihin menoihin.
Till Eulenspiegel
Till Eulenspiegel (joskus suomennettu nimellä Tahvo Pöllöpeili) on saksalaisten kansantarinoiden hahmo, jolla on ilmeisesti ollut 1300-luvulla elänyt todellinen esikuva. Häneen liitetään erilaista keppostelua sekä maallisia että hengellisiä herroja, porvareita ynnä muita kohtaan. Eulenspiegel-tarinoita painettiin jo vuonna 1515. Ne ovat moralisoivia. Niitä on käännetty useille kielille. 1500-luvulla painetut Eulenspiegel-tarinat olivat mahdollisesti keskiyläsaksalaisten eeposten proosaversioita tai ranskalaisien eeposten tai novellien mukaan kirjoitettuja kertomuksia.
"Till Eulenspiegel" -nimellä julkaistiin 1950-luvulla myös sarjakuvaa. Sitä käsikirjoitti Rolf Kauka ja piirsi van der Heide. Suomeksi hahmon nimi oli Jännä-Jussi. Kaikkiaan sarjaa ilmestyi 28 numeroa.
Aleksis Kivi käytti veijarista nimeä "uuspeili", joka perustuu Eulenspiegelin nimeen.
Richard Straussin sävelruno, "Till Eulenspigels Lustige Streiche", joka kuuluu teostyyppinsä tunnetuimpiin edustajiin, kuvaa hahmoa musikaalisin keinoin.
Näkemiin, hyvästi
Näkemiin, hyvästi on Anssi Mänttärin ohjaama elokuva vuodelta 1986. Elokuva on yksi neljästä Mänttärin vuoden 1986 aikana tekemästä elokuvasta. 
Elokuvan idean Mänttäri sai junamatkalla, kun joku tuli juttelemaan, että uusi vaimo ei pidä siitä että vanha soittelee. Elokuvan nimi juontuu Jörn Donnerin 1970-luvun alussa suunnittelemaan elokuvaan, joka ei toteutunut. Mänttäri kertoo, että elokuvan valoisuus johtuu siitä, että mukana oli lapsi, jolloin "tarina muuttuu väkisinkin valoisaksi".
Aikalaisarvioissa todetaan Mänttärin elokuvan jälleen kärsivän ajan ja rahan puutteesta, mutta näyttelijöistä erityisesti Aino Seppo Tuulana ja Lasse Pöysti Tuulan isänä saavat kiitosta.
Rennokki
Rennokki ("Lepyrodiclis holosteoides") on kohokkikasveihin kuuluva laji. Se on rikkakasvina kasvava yksivuotinen ruoho. Rennokkia esiintyy alkuperäisenä Aasiassa Turkista Keski-Aasian kautta Kiinaan ja Intiaan ulottuvalla alueella sekä tulokkaana Japanissa ja Yhdysvalloissa Idahon ja Washingtonin osavaltioissa.
Die Young
Die Young on Black Sabbath-yhtyeen kappale ja single-julkaisu vuodelta 1980. Se on otettu "Heaven and Hell"-albumilta.
Kappale on pääosin nopeatempoinen, sisältäen tosin rauhallisempia, kosketinsoitin-voittoisia osioita. Se on myös yksi albumin tunnetuimmista kappaleista, ja yhtye soitti sitä konserteissa laulaja Ronnie James Dion aikakausina. Kappale on merkitty koko yhtyeen säveltämäksi ja sanoituksesta vastasi Dio. Single sai kohtalaista menestystä Brittein listalla nousten sijalle 41. B-puolella löytyy editoitu liveversio kappaleesta "Heaven and Hell". Singlestä julkaistiin myös 12-tuumainen versio, jonka b-puoli sisältää pitemmän version kyseisestä livetaltioinnista.
Lady Evil
Lady Evil on Black Sabbathin kappale ja single-julkaisu, joka on otettu vuoden 1980 "Heaven and Hell"-albumilta. Single julkaistiin vain Pohjois-Amerikassa ja kappaletta on hieman editoitu sen albumiversiosta.
Kappale on keskitempoinen, kitaristi Tony Iommin rock-henkisen ja wah wah-efektiä käyttävän kitaroinnin myötä kulkeva kappale. Laulajan ja kappaleen sanoittaneen Ronnie James Dion mukaan kappale kertoo "tuolloin ilkeästä naisesta joka nykyään on luultavasti vanha haahka". On myös spekuloitu, että kappale liittyisi Black Sabbathiin monesti yhdistettyyn naisvihaan.
HMS Powerful (1895)
HMS Powerful oli Britannian kuninkaallisen laivaston Powerful-luokan ensimmäisen luokan risteilijä (panssarikansiristeilijä).
Alus tilattiin Vickers, Sons and Maximin omistamalta Naval Construction Yardilta Barrow-in-Furness'sta ja sen köli laskettiin vuonna 1894. Alus laskettiin vesille 24. heinäkuuta 1895 ja se valmistui 8. kesäkuuta 1897.
Alus myytiin romutettavaksi vuonna 1929.
Arkadi Dragomoštšenko
Arkadi Dragomoštšenko (, 3. helmikuuta 1946 Potsdam, Saksa – 12. syyskuuta 2012 Pietari, Venäjä) oli venäläinen runoilija.
Dragomoštšenko syntyi venäläisten miehitysjoukkojen upseerin perheeseen Saksassa. Hän vietti lapsuutensa ja kävi koulun Ukrainassa. Leningradiin teatterikouluun hän meni 1969, liittyi kirjallisuuspiireihin ja osallistui maanalaisten kirjallisuuslehtien tekoon. KGB yritti sopeuttaa kapinallisia järjestelmään perustamalla heille kirjoittajapiirin Klubi-81, joka julkaisi antologian "Krug" (Piiri), jossa Dragomoštšenkon vaikeaselkoiset tekstit saivat jäädä koskematta.
1980-luvulla hän pääsi yhteyteen yhdysvaltalaisen kielirunouden koulukunnan (Language school) kanssa ja toimi sen yhdyssiteenä Venäjälle. Hän pääsi 1988 alkaen esiintymään yhdysvaltalaisiin yliopistoihin, ja perestroikan myötä hän alkoi tulla tunnetuksi myös Venäjällä. Hänen ensimmäinen kokoelmansa "Nebo sootvetsvij" ilmestyi 1990.
Dragomoštšenko vieraili 2002 Helsingissä Juhlaviikoilla. Hän sai ensimmäisen Andrej Belyi -palkinnon 1978 ja myöhemmin myös monia muita palkintoja.
Dragomoštšenkon runoista ovat "Grigori Skovorodan paluu" ja "Sentimentaalinen elegia" ilmestyneet suomeksi antologiassa "Päämäärä vie meitä ympyrää" Lisäksi Tuli & Savu -lehdessä ovat ilmestyneet "Kaikki meni rappiolle" ja "Vanhoilla päivilläni sanoin orjalle".
Eino Kinnunen
Eino Kinnunen (s. 11. tammikuuta 1930 Nilsiä) on suomalainen maanviljelijä ja kirjailija.
Kinnusen vanhemmat olivat maanviljelijä Eemil Kinnunen ja Kirsti Väätäinen. Hän kävi Pohjois-Karjalan opiston 1952–1953.
Eino Kinnunen on ollut naimisissa vuodesta 1954 Maire Hartikaisen kanssa.
Aarne Laurila
Aarne Olavi Johannes Laurila (s. 16. marraskuuta 1929 Helsinki) on suomalainen kirjallisuudentutkija ja professorin arvonimen saanut.
Laurila oli Kansanvalistusseuran toiminnanjohtajana vuosina 1962–1990. Sitä ennen hän toimi Suomen Sosialidemokraatin kulttuuritoimittajana. Laurila sai professorin arvonimen vuonna 1992.
Laurila laati väitöskirjansa kirjailija F. E. Sillanpään romaanitaiteesta.
Laurila on toiminut Helsingin kaupunginvaltuuston ja -hallituksen jäsenenä sekä kulttuurilautakunnan puheenjohtajana. Hän on ollut myös Suomen Kotiseutuliiton puheenjohtajana.
James Jones (koripalloilija)
James Andrew Jones (s. 4. lokakuuta 1980 Miami, Florida) on yhdysvaltalainen koripalloilija.
Jones voitti n vuonna 2011.
Kaudella 2014–2015 Jonesista ja LeBron Jamesista tuli ensimmäiset viiden peräkkäisten NBA-finaalien pelaajat sitten vuoden 1966. Jones ei tosin pelannut vuoden 2011 finaaleissa mutta kuului Heatin kokoonpanoon. He voittivat Heatissa NBA:n mestaruuden vuosina 2012 ja 2013.
Heinäkuussa 2015 Jones teki jatkosopimuksen Cavaliersin kanssa. Hän kuului Cavaliersin seurahistorian ensimmäistä NBA-mestaruutta juhlineeseen joukkueeseen vuonna 2016. Hän jatkoi Cavaliersissa kesällä 2016 tehdyn sopimuksen myötä.
Shizufumi Ishido
Shizufumi Ishido (s. 1945 Kawasaki, Japani) on japanilainen budō-opettaja.
Ishido toimii oman dōjōnsa johtajana ja pääopettajana Kawasakissa, Japanissa. Hän on Kanagawan prefektuurin iaido-osaston johtaja. Ishidon vyöarvot ovat ZNKR iaidossa hanshi 8. dan, ZNKR jodossa kyoshi 8. dan ja kendossa kyoshi 7. dan. Hän vierailee usein Euroopassa opettamassa iaidoa ja jodoa.
Iaidon opiskelun Shizufumi Ishido aloitti vuonna 1955 isänsä Sadataro Ishidon ohjauksessa. Aloittaessaan opinnot Tokion Nihon yliopistossa hän aloitti samaan aikaan jodon harjoittelun Chokichi Nakashiman ohjauksessa. Valmistuttuaan yliopistosta, hän aloitti työuran Chiyoda-lasiyrityksessä. Ishido lopetti yrityksen palveluksessa 1976 ja keskittyi perheensä harjoitussalin johtamiseen isänsä kanssa.
Shizufumi Ishidon vaikutus eurooppalaiseen iaidoon ja jodoon on hyvin merkittävä. Hän on vuodesta 1979 alkaen vieraillut säännöllisesti Euroopassa opettamassa iaidoa ja jodoa suurilla harjoitusleireillä ja kilpailuissa. Opetuksessaan Ishido on ottanut huomioon eurooppalaisen tavan ajatella ja oppia asiota, joka eroaa japanilaisesta. Ishidolla on Euroopassa kuusi oppilasta, joilla puolestaan on lukuisia oppilaita Yhdistyneessä kuningaskunnassa ja Alankomaissa.
Brittiläinen eurooppalaisen budo-harjoittelun pioneeri, Jock Hopson, tapasi Shizufumi Ishido-sensein vuonna Japanin Sapporossa pidetyissä kendon maailmanmestaruuskisoissa vuonna 1979. Hopson-sensei ovelasti kutsuikin Ishido-sensen "nauttimaan brittiläisestä vieraanvaraisuudesta ja rentoutumaan Eurooppaan, Britteinsaarille. Kesällä 1979 Ishido-sensei vierailikin Glasgowissa ja Brightonissa. 
Seuraavana kesänä Hopson-sensei päätti vierailla Ishido-sensein kotidojolla ja otti matkaseurakseen Vic Cookin ja Chris Mansfieldin. Kuluneen kolmen viikon harjoittelu sensein luona johti kesästä 1981 katkeamattomaan jokavuotiseen Shizufumi Ishido-sensein kesäseminaariin jossakin Euroopan maassa.
Ishido-perheen kotidojo sijaitsee Japanin Kawasakissa. Se rakennettiin 1970-luvun lopulla periaatteella että kotitalon alakerrassa sijaitseva dojo on Ishido-perheen toinen koti, asuinkerroksen alla. Päivisin dojo on varattu lasten kendoharjoitteluun ja iltaisin harjoitteluajat on jaettu kendon, iaidon ja jodon kesken.
Altti Havas
Altti Johannes Havas (s. 23. kesäkuuta 1930 Ruovesi – 1966) oli suomalainen runoilija. Hän voitti J. H. Erkon kirjoituskilpailun vuonna 1957.
Jouni Hirvaskero
Jouni Olavi Gottlieb Hirvaskero, nimimerkki Jooseppi (sukunimi vuoteen 1936 "Hymander"; 8. marraskuuta 1929 Kuopio – 20. kesäkuuta 2018 Kuopio) oli suomalainen pakinoitsija.
Hirvaskeron vanhemmat olivat diplomi-insinööri Martti Ananias Gottlieb Hymander ja Elli Helena Pääkkönen. Hän pääsi ylioppilaaksi Kuopion yhteiskoulusta 1948 ja valmistui valtiotieteen kandidaatiksi Helsingin yliopistosta 1964.
Hirvaskero kirjoitti pakinoita Savon Sanomat -lehteen.
Juhan Sütiste
Juhan Sütiste, vuoteen 1935 "Schütz", (1899–1945) oli virolainen kirjailija. Hän julkaisi kymmenkunta runokokoelmaa, näytelmiä ja kertovan runoelman.
Lentopallon miesten SM-sarjakausi 1979–1980
Lentopallon miesten mestaruussarjassa kaudella 1979–1980 pelattiin kahdeksan joukkueen kaksinkertainen sarja, jonka jälkeen neljä parasta jatkoi mestaruuskamppailua aluksi nelinkertaisessa jatkosarjassa ja lopuksi pudotuspelein. Neljä heikointa jatkoi alemmassa jatkosarjassa. Mestaruuden voitti Pieksämäen NMKY.
Lautta-Pojat säilyi sarjassa karsinnan jälkeen. Sarjaan nousivat Rantaperkiön Isku, Siilinjärven Lentopallo ja Oulun Kisko. Karhulan Veikot putosi ykkössarjaan.
Iivar Maununpoika Särkilahti
Iivar Maununpoika Särkilahti ("Stiernkors", k. 1573) oli suomalainen sotapäällikkö. Hän osallistui Turun linnan piiritykseen vuonna 1563, kun Juhana-herttua piti sitä hallussaan. Hän osallistui myös Tanskan sotaan, oli Suomen käskynhaltija 1567–1568 ja 1568 Ruotsissa Eerik XIV:n joukkojen ylipäällikkö, kun herttuat nousivat kapinaan. Jäätyään tappiolle hän siirtyi uusien vallanpitäjien puolelle, palasi Suomeen ja oli päällikkötehtävissä Venäjän sodassa. Hän kuoli juopottelussa Turun linnassa.
Steven Kehoe
Steven Kehoe (s. 1987) on yhdysvaltalainen lentopalloilija, joka on pelannut keväästä 2014 alkaen Kokkolan Tiikereissä, lentopallon Mestaruusliigassa, aina kauden 2015-16 loppuun asti. Aiemmin urallaan hän ehti pelata Suomessa myös Tampereen Isku-Volleyn riveissä kauden 2011-2012 ja osan kaudesta 2012-13. Yhdysvaltain yliopistosarjan ja Suomen lisäksi Kehoe on esiintynyt Belgian liigassa.
Kehoe pelasi kotimaassaan Yhdysvaltain yliopistosarja NCAA:ssa. Hän voitti NCAA:n mestaruuden ja valittiin finaaliturnauksen MVP:ksi eli arvokkaimmaksi pelaajaksi sekä ykköskentällisen All-Star-pelaajaksi keväällä 2011. Lisäksi Kehoe valittiin Ohio State –yliopiston vuoden miesurheilijaksi. Valinta oli historiallinen, sillä ensimmäistä kertaa yliopiston historiassa tämän kunnian sai lentopalloilija.
Steven Kehoe siirtyi Tampereen Isku-Volleyn riveihin kaudeksi 2011–2012. Ensimmäisellä kaudellaan Isku-Volleyssa Kehoe johdatti Iskun runkosarjassa kolmanneksi, mutta joukkue tippui yllättäen jo puolivälierissä. Isku-Volley voitti sen sijaan ykköspassarinsa Kehoen johdolla lentopallon Suomen Cupin kauden aikana. Kehoe valittiin kaudella 2011–2012 kahdesti Mestaruusliigan kuukauden tähdistökentälliseen. Lisäksi liigavalmentajat valitsivat hänet kauden päätteeksi Mestaruusliigan kauden tähdistöön.
Kaudeksi 2012–2013 Kehoen piti siirtyä Venäjän Superliigaan, mutta hän palasi kuitenkin Isku-Volleyn riveihin, koska ei viihtynyt Venäjällä. Kehoe lähti kuitenkin Isku-Volleysta purkaen sopimuksensa joulukuun puolessa välissä 2012. Kehoen sopimus Iskun kanssa mahdollisti tämän. "Lähtö Iskusta on jotain, mitä minun on tehtävä oman urani takia. On otettava riskejä, eikä vain jäädä odottelemaan, kehoe toteaa", passari totesi Iskun tiedotteessa. Kehoen lähtöön joukkueesta vaikutti etenkin heikot harjoittelumahdollisuudet. Iskun menestyskään ei ollut edelliskausien tapaista, kun joukkue juuttui sarjan hännille. Kauden 2012-13 lopun Kehoe pelasi Belgian pääsarjassa Waremme VBC:n riveissä.
Keväällä 2014 Kehoe palasi takaisin Suomen kentille tehden sopimuksen Kokkolan Tiikereiden kanssa. Kehoe siirtyi Tiikereihin kesken kauden belgialaisesta VBC Waremmesta. Kehoe loukkaantui jo ensi esiintymisessään Tiikereiden riveissä kesken tammikuisen Suomen Cupin finaalin. Amerikkalaispassari kuitenkin kuntoutui huippukuntoon ennen kauden ratkaisuhetkiä ja johdatti Tiikerit SM-hopealle. Hänet valittiin kauden päätteeksi liigan tähdistökentällisen passariksi.
Kaudella 2014-15 Kehoe voitti Suomen mestaruuden Tiikereissä ja Suomen Cupin. Kehoe toimi Tiikereiden kapteenina kaudella 2013-14 ja jatkoi samassa tehtävässä myös kaudella 2015-16. Tiikereissä hän saavutti Suomen mestaruuden ja Cup-voiton myös kaudella 2015-16. Kausi oli hänen viimeinen kokkolalaisseurassa.
Sääkukat
Sääkukat, ent. "Säänennustajat" ("Dimorphotheca") on mykerökukkaisten "Asteraceae"-heimon kasvisuku, johon kuuluu seitsemän eteläafrikkalaista lajia. Kukat ovat yleensä avoinna vain auringonpaisteella. Suvun kasveista käytetään koristekasveina valkosääkukkaa (ent. valkoinen säänennustaja, "Dimorphotheca pluvialis") ja keltasääkukkaa (ent. keltainen säänennustaja, "Dimorphotheca sinuata").
Anola
Anola on kylä Nakkilan kunnassa. Se sijaitsee Kokemäenjoen pohjoispuolella noin kolmen kilometrin päässä kunnan keskustaajamasta Ulvilaan vievän Yhdystie 2440:n varrella.
Anola mainitaan asiakirjoissa ensimmäisen kerran vuonna 1410. Alun perin Ulvilaan kuulunut kylä on muodostunut samalla vuosisadalla perustetun Anolan kartanon ympärille. Se käsittää kartanon lisäksi muutamia pien- ja maalaistaloja sekä laajat viljelysmaat. Kartanon kakkoispuolella levittäytyy laaja peltoaukea, ns. "Anolan aukee", joka erottaa kylän Nakkilan keskustaajamaan kuuluvasta Viikkalasta.
Anolan kartanon edustalla Kokemäenjoessa sijaitsee Kirkkosaari, jossa on tiettävästi sijainnut toinen keskiaikaisen Ulvilan kirkoista.
Anolassa toimi ala-asteen koulu vuoteen 1995 saakka, jolloin se lakkautettiin ja oppilaat siirrettiin samana vuonna toimintansa aloittaneeseen Viikkalan kouluun.
Nakkilalainen rockyhtye Penniless julkaisi vuonna 2001 "Anola"-nimisen albumin.
Antti Iivari
Antti Iivari (s. 11. maaliskuuta 1992 Rovaniemi) on suomalainen jääkiekkoilija, joka pelaa II-divisioonajoukkue Kemijärven Kiekossa. Hän on pelipaikaltaan keskushyökkääjä.
Iivari on Rovaniemen Kiekon kasvatti. Hän jakoi kaudella 2006–2007 joukkueen C-nuorten II-divisioonajoukkueen sisäisen piste- ja maalipörssin voiton Tuomas Riiven kanssa. Kauden 2007–2008 Iivari pelasi C ikäisenä B- junioreiden I-divisioonaa 24 ottelua tehoilla 11+11=22, ollen joukkueensa 4. paras pistemies. Kaudella 2008–2009 Iivari debytoi miesten peleissä edustettuaan 16-vuotiaana RoKi A:ta II-divisioonassa.
Kaudeksi 2009–2010 Iivari siirtyi Lahteen, jossa hän pelasi suurimman osan kaudestaan Kiekkoreippaan B-nuorissa, edustaen samalla myös Pelicansin A-nuoria. Kaudella 2010–2011 Iivari oli Pelicansin A-nuorten kolmanneksi paras maalintekijä 11 osumallaan. Kaudella 2011–2012 hän voitti tehoilla 13+24=37 joukkueen sisäisen syöttöpörssin ja jakoi joukkueen sisäisen pistepörssin toisen sijan Tuukka Rajamäen ja Petr Stloukalin kanssa.
Iivari nousi kaudeksi 2012–2013 Pelicansin SM-liigarinkiin vuoden mittaisella sopimuksella (2013). Iivari nostettiin ensimmäisen kerran Pelicansin pelaavaan kokoonpanoon 21. syyskuuta 2012 kauden neljänteen otteluun Helsingin IFK:ta vastaan. Hän sai ottelussa jääaikaa 11 minuuttia ja keräsi myös yhden kahden minuutin jäähyn kampituksesta. Iivari pelasi suurimman osan kaudestaan Pelicansin A-nuorissa, mutta hän kävi myös yhteensä kahdeksan Mestis-ottelun verran lainalla Heinolan Peliittojen ja HC Keski-Uusimaan joukkueissa. Siirtotakarajalla, tammikuun 2013 lopulla Iivari siirtyi lainalle kasvattajaseuraansa Rovaniemen Kiekkoon pelaamaan Suomi-sarjaa. Hän voitti kauden päätteeksi sarjan mestaruuden, mutta RoKi jäi kuitenkin ilman sarjanousua.
Kaudella 2013–2014 Iivari jatkoi vuoden mittaisella sopimuksella RoKissa. Syyskauden Iivari oli loukkaantuneena ja pelasi kauden ensimmäisen ottelunsa vasta joulukuun lopussa. Loukkaantumisten vuoksi pelejä kertyi kaudella ainoastaan neljä kappaletta. Kesken kauden 2014–2015 Iivari siirtyi II-divisioonajoukkue Kemijärven Kiekkoon.
Iivari on pelannut kaksi poikien maaottelua.
Asko Paju
Pentti Ignatius, kirjailijanimi Asko Paju (18. tammikuuta 1902 Helsinki – 22. toukokuuta 1982 Helsinki) oli suomalainen toiminnanjohtaja ja nuortenkirjailija. Hän käytti myös nimimerkkiä "Martti Särmä".
Ignatiuksen vanhemmat olivat apteekkari Väinö Johannes Ignatius (1874-1931) ja valantehnyt kielenkääntäjä Aino Kyllikki Aspelin (1899-1951). Hän pääsi ylioppilaaksi Nurmeksen yhteiskoulusta 1921.
Omalla nimellä:
Nimimerkillä "Asko Paju":
Woldemar Söderhjelm
Werner Woldemar Söderhjelm (3. toukokuuta 1832 Muolaa – 14. elokuuta 1904 Helsinki) oli suomalainen juristi, joka toimi Suomen prokuraattorina 1897–1900.
Woldemar Söderhjelm kuului Söderhjelmin ruotsalaiseen aatelissukuun, ja hänen vanhempansa olivat kruununvouti Johan Ulrik Söderhjelm ja Charlotta Ulrika Stråhlman. Söderhjelm kirjoitti ylioppilaaksi Viipurista 1849, suoritti tuomarintutkinnon 1853 ja sai varatuomarin arvon 1857. Hän aloitti uransa Viipurin hovioikeudessa ylimääräisenä kanslistina 1854, mutta yleni vähitellen korkeampiin tehtäviin. Vuosina 1871–1897 Söderhjelm toimi Äyräpään tuomiokunnan tuomarina Karjalankannaksella ja hän sai laamannin arvonimen 1881. Hänet nimitettiin Suomen prokuraattoriksi vuonna 1897. Söderhjelm esitti 1899 vastalauseensa, kun senaatti ei ennen helmikuun manifestin julkaisua tehnyt keisarille asiasta alistusta. Kun tällä ei ollut vaikutusta asiaan, hän pyrki saamaan huomiota Suomen tilanteelle kansainvälisen lehdistön kautta. Kun Söderhjelm asettui vastustamaan vuonna 1900 myös kielimanifestia, hänet siirrettiin senaattoriksi oikeusosastoon, mutta hän erosi tehtävästä jo parin kuukauden kuluttua.
Woldemar Söderhjelm oli vuodesta 1858 naimisissa Olivia Cloubergin kanssa ja heidän lapsiaan olivat muun muassa historioitsija ja diplomaatti Werner Söderhjelm, historioitsija Alma Söderhjelm, hovioikeudenneuvos ja Helsingin pörssin johtaja Karl Harald Söderhjelm sekä kirjallisuudentutkija Torsten Söderhjelm. Aktivisti Konni Zilliacus oli Söderhjelmin sisarenpoika, prokuraattori Julius Grotenfelt hänen vävynsä ja ministeri J. O. Söderhjelm hänen pojanpoikansa.
Anola (täsmennyssivu)
Anola voi viitata seuraaviin paikkoihin tai asioihin:
Torolf Sörensen
Karl Torolf Sörensen (28. huhtikuuta 1910 Viipuri – 17. huhtikuuta 1990) oli Nokian toimitusjohtaja vuodesta 1959. Hän oli koulutukseltaan diplomi-insinööri (1933) ja oli Waldhof-selluloosatehtaan palveluksessa 1933–1944, Kaukaan Tehdas Oy:n palveluksessa 1944–1948. Nokian yli-insinööri hän oli 1949–1958, jonka jälkeen hänestä tuli toimitusjohtaja. Hän keskittyi Nokiassa puunjalostuksen kehittämiseen.
Karl Eduard Sööt
Karl-Eduard Sööt (1862–1950) oli virolainen runoilija ja yhteiskunnallisesti aktiivi. Lyyrikkona hän edusti virolaista realismia. Hänen esikoiskokoelmansa ilmestyi 1890.
Viikkala
Viikkala on Nakkilan kunnassa Kokemäenjoen pohjoispuolella sijaitseva kylä ja asuinalue. Se sijoituu pääosin Yhdystie 2440:n ja Kokemäenjoen väliselle alueelle. Nakkilan keskustaajamaan Viikkalan yhdistää Arantilan silta. Lisäksi kylästä johtaa pyörätie Harjavaltaan.
Viikkala koostuu lähinnä pientaloista, alueella on lisäksi jonkin verran teollisuutta sekä 1990-luvulla valmistunut alakoulu. Viikkalan vanhan koulun tiloissa toimii Otsolan kansalaisopiston Nakkilan toimipiste.
Viikkalan koulu on vuonna 1994 valmistunut 1.-6. -vuosiluokkien opetusta tarjoava alakoulu. Se korvasi vanhan vuonna 1906 valmistuneen koulun. Viikkalan koulun valmistuessa lakkautettiin myös Anolan koulu sekä koulupiiri ja sen oppilaat sijoitettiin Viikkalaan.
Nykyään Viikkalan koulussa on noin 80 oppilasta ja kolme luokanopettajaa. Koulun rehtori on Kari Määttä. Viikkalan koulussa toimii myös oma vanhempainyhdistys.
Porissa toimiva Otsolan kansalaisopisto järjestää iltaisin kurssejaan koulun tiloissa.
Viikkalan kylän muodostivat aluksi Heikkilän, Sipilän, Markkulan ja Troijon tilat. Kastelholman vouti Matti Holst lahjoitti vuonna 1558 ilmeisesti Markkulan ja Troijon tilat kuninkaalle, kun taas Heikkilä ja Sipilä mainitaan rälssitiloina, jotka omisti Eerik Juhananpoika Stålarm. Hänen leskensä kuoltua tilat menivät heidän tyttärelleen ja tämän puolisolle, amiraali Henrik Tönnenpoika Vildemanille. Heidän jälkeensä Markkulan ja Troijon omistivat heidän tyttärensä Elin ja hänen puolisonsa Hannu Juhonpoika Stålhandske. Heidän poikansa Juhana myi 1640 tilat Juho Kurjelle, mistä asti ne ovat olleet osa lähellä sijaitsevaa Anolan kartanoa. Myös Troijo ja Markkula tulivat myöhemmin osaksi Anolaa.
Pöytälahti
Pöytälahti (, afrikaans: "Tafelbaai") on lahti Etelä-Afrikassa. Se muodostaa Kapkaupungin sataman.
Merete Söderhjelm
Adele Ester Merete Söderhjelm (oik. Grönlund; 24. elokuuta 1910 Viipuri – 26. joulukuuta 1995 Helsinki) oli suomalainen pianotaiteilija. Hän ansioitui erityisesti modernien pianokonserttojen esittäjänä. Hän esiintyi kotimaan lisäksi Keski-Euroopassa ja Pohjoismaissa ja opetti Sibelius-Akatemiassa vuosina 1964–1980.
Merete Söderhjelmin isä oli hovioikeudenneuvos Karl Harald Söderhjelm. Hänen puolisonsa oli lääkäri Lars Grönlund.
Suomi kesäparalympialaisissa 2000
Suomi osallistui Sydneyn vuoden 2000 kesäparalympialaisiin tuoden 10 mitalia, joista yksi oli kultainen, kolme hopeisia, ja loput kuusi pronssisia.
Lauri Takala
Lauri Ilmari Takala (1897–1954) oli suomalainen kirkkohistorioitsija. Hän oli teologian tohtori ja toimi Helsingissä Paavalin seurakunnan kirkkoherrana 1942–1951, sen jälkeen vuondesta 1951 Turun tuomiorovastina.
Hänen poikansa on professori Martti Takala.
Lapuan kaupunginvaltuusto
Lapuan kaupunginvaltuusto on hallintoelin, joka vastaa Lapuan kaupungin toiminnasta ja taloudesta. Valtuustossa on nykyään 35 jäsentä.
Poliittisilta voimasuhteiltaan Lapuan valtuusto on oikeistolainen.
Amtsgericht
Amtsgericht on Saksassa oikeuslaitoksen alin oikeusaste. Tuomioistuimena se on rinnastettavissa Suomen käräjäoikeuteen. Amtsgericht on ensimmäinen oikeusaste useimmissa siviili- ja rikosoikeudellisissa menettelyissä. Sillä on toimivalta riita-asioissa, joiden arvo ei ylitä 5000 euroa, ja arvoon katsomatta tietyissä riita-asioissa, kuten vuokrariidoissa sekä perhe- ja elatusasioissa. Sen asiat käsitellään yhden tuomarin kokoonpanoilla. Amtsgerichtit luotiin vuoden 1877 tuomioistuinten perustamislaissa ("Gerichtsverfassungsgesetz", GVG).
Välimerensiili
Välimerensiili ("Atelerix algirus") (käytetään myös nimiä algeriansiili tai vaeltajasiili) on nisäkkäisiin kuuluva siililaji. Sitä on tavattu Algeriasta, Ranskasta, Libyasta, Maltalta, Tunisiasta ja Espanjasta. Laji on kotoisin Afrikasta ja levinnyt Eurooppaan ihmisen tuomana. Afrikan neljästä siililajista välimerensiili on ainoa, jota tavataan myös Afrikan ulkopuolella. Koska välimerensiilillä on melko laaja esiintymisalue ja vakaa populaatio, ei laji ole vaarassa tällä hetkellä.
Medeia (EP)
Medeia on suomalaisen death metal -yhtyeen Medeian EP-levy, joka on julkaistu vuonna 2008.
Cult (Medeian albumi)
Cult on suomalaisen death metal -yhtyeen Medeian toinen studioalbumi. Se on julkaistu vuonna 2008 levymerkillä Fullsteam Records.
Albumi nousi Suomen virallisen listan sijalle 28.
Constant Vanden Stock stadion
Constant Vanden Stock stadion on jalkapallostadion, joka sijaitsee Anderlechtissä Belgiassa. Se toimii kaupungin jalkapalloseura RSC Anderlechtin kotikenttänä. Stadion otettiin käyttöön vuonna 1917 ja sitä on kunnostettu kertaalleen vuonna 1983. Sen yleisökapasiteetti on 28 063.
Ugo Frigerio
Ugo Frigerio (16. syyskuuta 1901 – 7. heinäkuuta 1968) oli italialainen kävelijä ja olympiavoittaja.
Frigerio voitti Antwerpenin olympialaisissa 1920 olympiakultaa 3 000 metrin ratakävelyssä olympiaennätyksellä 13.14,2 ja 10 000 metrin ratakävelyssä ajalla 48.06,2.
Markus Pommer
Markus Pommer (s. 27. tammikuuta, 1991 Heilbronn) on saksalainen moottoriurheilija. Pommer aloitti uransa Karting-sarjoissa vuonna 1999, jossa hän ajoi aina vuoteen 2006 asti. Vuonna 2007 Pommer kilpaili Formula ADAC BMW-sarjassa sijoittuen sarjan 10:ksi. Vuonna 2008 Pommer siirtyi ADAC Formel Masters-sarjaan sijoittuen loppupisteissä viidenneksi. Vuonna 2009 Pommer ajoi Saksan Formula 3-sarjassa sijoittuen sarjan kolmanneksi. Hän jatkoi vielä vuodet 2010-2011 sijoittuen kaudella 2011 sarjan seitsemänneksi. Vuonna 2012 Pommer siirtyi Formula 2-sarjaan. Hän voitti kolme kilpailua sijouttuen sarjan neljänneksi. Vuonna 2013 Pommer siirtyi Porsche Supercup -sarjaan saavuttaen 25 pistettä. Vuonna 2014 Pommer kilpaili Auto GP World Series -sarjassa voittaen kaksi kilpailua kauden aikana sijoittuen sarjan kolmanneksi. Samana vuonna hän teki paluun Saksan F3 -sarjaan voittaen sarjan mestaruuden. Vuonna 2015 Pommer kilpailee Euroopan Formula 3 -sarjassa.
Haminan kaupunginmuseo
Haminan kaupunginmuseo on museo Haminassa osoitteessa Kadettikoulunkatu 2 B. Museo esittelee perusnäyttelyssä Haminan historiaa, minkä lisäksi museossa on vaihtuvia näyttelyitä.
Haminan kaupunginmuseo sijaitsee noin vuonna 1760 valmistuneessa rakennuksessa, niin sanotussa "Katariinan palatsissa", jonka rakennutti tullipäällikkö Herman von Brummer. Talo on toiminut aikojen saatossa yksityisasuntona, meritullikamarin pakkahuoneena, leipomo-kahvilana, räätälin liikkeenä ja teollisessa käytössä. Venäjän keisarinna Katariina II ja Ruotsin kuningas Kustaa III kävivät rakennuksessa kolmen päivän ajan neuvotteluja kesällä 1783. Tästä kohtaamisesta kertova muistokyltti on kiinnitetty rakennuksen kadunpuoleiseen seinään.
Kaupunginmuseo muutti tiloihin vuonna 1957. Rakennuksen remontti valmistui vuonna 2007. Museossa on niin kutsuttu "Katariinan kamari", joka on sisustettu Katariina II:n ja Kustaa III:n tapaamista esitteleväksi huoneeksi.
River Viiperi
River Delfín Canomanuel Viiperi (s. 4. elokuuta 1991 Ibiza, Espanja) on espanjalainen malli. Hän on esiintynyt useissa mainoskampanjoissa, esimerkiksi American Eaglen, Bershkan, Calvin Kleinin, Armani Exchangen, Versacen ja H&M:n mallina.
Viiperi syntyi Ibizalla. Hänen isänsä on espanjalainen; hänen suomalainen äitinsä, näyttelijä Riitta Viiperi on myös työskennellyt mallina ja esitellyt poikansa mallimaailmalle. Riveriä ei ollut vaikea saada mallimaailmaan, koska hän vihasi koulua, vaikka hänen vanhempansa vaativat häntä opiskelemaan ainakin lukioon asti. Pian tämän jälkeen hän seurasi äitinsä jalanjälkiä, ja hänen uransa lähti jo hyvin nuorena nopeasti nousukiitoon. Hänestä tuli suosittu hyvin lyhyessä ajassa: hän pääsi useiden lehtien kuten Winqin, Surfacen, Guapon ja Coitusin kanteen. Hän on toiminut mallina myös Calvin Kleinin muotinäytöksissä.
Viiperi harrastaa jalkapalloa, uintia ja taistelulajeja. Hänellä on vanhempi sisko Luna.
Syyskuusta 2012 heinäkuuhun 2014 Viiperi seurusteli Paris Hiltonin kanssa.
Landgericht
Landgericht on saksalaisessa tuomioistuinjärjestelmässä Amtsgerichtin ja Oberlandesgerichtin väliin sijoittuva tuomioistuin. Se voi olla toimivaltainen sekä ensimmäisenä että toisena oikeusasteena. Saksassa on nykyisin 116 Landgerichtiä.
Rikosprosessissa Landgericht on ensimmäinen oikeusaste niissä rikoksissa () ja vakavissa rikkomuksissa (), joista säädetty lievin vankeusrangaistus on neljä vuotta. Poikkeustapauksissa se voi olla ensimmäinen oikeusaste lievemmissä tapauksissa, kun asialla on erityistä merkittävyyttä. Se on ensimmäinen oikeusaste myös pakkohoito- ja turvasäilöasioissa. Siviiliprosessissa Landgericht on ensimmäinen oikeusaste niissä riita-asioissa, joita ei käsitellä Amtsgerichtissä: tavallisesti riita-asioissa, joiden arvo ylittää 5000 euroa. Toisen oikeusasteen tuomioistuimena Landgericht käsittelee valituksia Amtsgerichtin päätöksistä.
Suurin osa Landgerichtin asioista käsitellään yhden tuomarin kokoonpanossa. Vakaviksi tai tärkeiksi katsotut asiat voidaan ratkaista kolmen ammattituomarin kokoonpanossa.
Helmi (yhdistys)
Helmi ry. on vuonna 1983 perustettu mielenterveyskuntoutujien etujärjestö. Ruohonjuuritason toimintaan keskittyvällä Helmillä on yli tuhat jäsentä, kaksi toimipistettä Helsingissä sekä yhdeksän palkattua työntekijää. Toiminnan merkittävimmät tukijat ovat Sosiaali- ja terveysjärjestöjen avustuskeskus ja Helsingin kaupunki.
Yhdistys julkaisee Helmi-lehteä, antaa kannanottoja, ylläpitää lounaskeittiöitä sekä pyörittää esimerkiksi liikuntaan tai käden taitoihin keskittyviä ryhmiä.
Mielenterveysyhdistys Helmin hallituksen puheenjohtajana toimii Olli Stålström. Toiminnanjohtaja on Arto Mansikkavuori.
Oberlandesgericht
Oberlandesgericht (OLG; Berliinissä "Kammergericht", KG) on tuomioistuin, joka saksalaisessa tuomioistuinjärjestelmässä sijoittuu Landgerichtin ja Bundesgerichtshofin väliin (perhe- ja lapsiasioissa Amtsgerichtin ja Bundesgerichtshofin väliin). Oberlandesgericht on tavallisesti toisen oikeusasteen tuomioistuin. Landgerichtit luotiin vuoden 1877 tuomioistuinten perustamislaissa ("Gerichtsverfassungsgesetz", GVG). Kaikilla Saksan osavaltioilla on vähintään yksi Oberlandesgericht. Baden-Württembergillä ja Rheinland-Pfalzilla on kaksi; Baijerilla, Ala-Saksilla ja Nordrhein-Westfalenilla kolme. Historiallisista syistä Berliinin Oberlandesgericht on nimeltään Kammergericht ja Bremenin ja Hampurin vastaavat ovat nimeltään Hanseatisches Oberlandesgericht.
Bundesgerichtshof
Bundesgerichtshof (BGH) on Saksan liittovaltion korkein oikeus ja viimeinen oikeusaste siviili- ja rikosmenettelyissä. Se on Bundesarbeitsgerichtin, Bundesfinanzhofin, Bundessozialgerichtin ja Bundesverwaltungsgerichtin ohella yksi liittovaltion viidestä korkeimmasta tuomioistuimesta. Se on ylin muutoksenhakuaste ja käsittelee vain oikeuskysymyksiin rajoittuvat valitukset. Bundesgerichtshof sijaitsee Karlsruhessa Baden-Württembergissä. Se perustettiin 1. lokakuuta 1950.
Sinivalkoinen valhe
Sinivalkoinen valhe on Arto Halosen dokumenttielokuva (2012), joka kuvaa Lahden 2001 dopingskandaaliin huipentuvaa Suomen hiihdon dopinghistoriaa. Elokuvan ensiesitys oli Rakkautta ja anarkiaa -festivaaleilla 2012.
Nudnida Luangnam
Nudnida Luangnam (s. 27. helmikuuta 1987 Sukhothai) on thaimaalainen tennispelaaja. Parhaimmillaan hän on ollut WTA-listan sijalla 200 heinäkuussa 2011. Hän on voittanut urallaan viisi ITF-turnausta kaksinpelissä.
Fed Cupissa Luangnam pelasi ensimmäisen kerran vuonna 2006.
William T. Passmore
William Thomas Passmore (6. syyskuuta 1882 Saint Louis – 9. toukokuuta 1955 Saint Louis) oli yhdysvaltalainen haavipalloilija ja olympiamitalisti.
Passmore pelasi St. Louisin olympialaisissa 1904 St. Louis AAA -joukkueessa, joka voitti hopeaa. Samaan joukkueeseen kuului myös Williamin pikkuveli George.
George Passmore (haavipalloilija)
George William Passmore (24. elokuuta 1889 Saint Louis – 22. syyskuuta 1952 Florissant, Missouri) oli yhdysvaltalainen haavipalloilija ja olympiamitalisti.
Passmore oli 14-vuotiaana mukana St. Louisin olympialaisissa 1904 St. Louis AAA -joukkueessa, joka voitti hopeamitalin. Samaan joukkueeseen kuului myös hänen isoveljensä William.
William Passmore (nyrkkeilijä)
William Ivor Passmore (22. kesäkuuta 1915 – 13. lokakuuta 1986 Durban) oli eteläafrikkalainen nyrkkeilijä. Hän kilpaili Berliinin olympialaisissa 1936 alle 50,8-kiloisten sarjassa, jossa hän pääsi puolivälieriin saakka ja sijoittui jaetulle viidennelle tilalle.
Seppo Talanti
Seppo Ilmari Talanti, vuoteen 1936 Dahlström (5. heinäkuuta 1926 Helsinki – 25. lokakuuta 2004 Helsinki) oli suomalainen eläinlääketieteilijä ja lääkäri.
Talantin vanhemmat olivat vakuutustarkastaja Eino Albin Talanti ja Auni Martta Nurminen ja puoliso vuodesta 1959 Pirkko Maija Kaartinen. Talanti tuli ylioppilaaksi Lahden yhteiskoulusta 1945 ja valmistui eläinlääketieteen lisensiaatiksi 1959 ja lääketieteen lisensiaatiksi 1960. Talanti toimi Eläinlääketieteellisen korkeakoulun anatomian ja embryologian professorina vuodesta 1959, vararehtorina vuodesta 1961 ja rehtorina 1970 ja 1976–1979. Talanti erikoistui sisätautilääkäriksi 1966. Hän sai lisäksi vakuutuslääketieteen erikoislääkärin pätevyyden 1995 ja toimi asiantuntijana KELAssa ja Ilmarisessa.
William Passmore
William Passmore voi viitata seuraaviin:
Erkki Talari
Erkki Holger Konstantin Talari, vuoteen 1935 Forsström (8. maaliskuuta 1907 Tampere – 18. toukokuuta 1983 Helsinki) oli suomalainen taidemaalari ja taidegraafikko.
Erkki Talarin vanhemmat olivat metallinpakottaja Klaus Erkki Talari ja Ingeborg Johanna Maria Elina Hagelberg ja puoliso vuodesta 1933 Laimi-Inkeri Kajava. Talari opiskeli Santeri Salokiven oppilaana 1930, Taideteollisessa keskuskoulussa 1931–1934 ja Suomen taideyhdistyksen piirustuskoulussa 1934–1935. Hänen töitään oli ensimmäistä kertaa esillä 1934. Uran alkuvaiheessa Talarin tyyli oli surrealistinen, hän muun muassa teki kuvasarjan Edith Södergranin runoihin. Tunnetuksi tuli hänen puupiirroskuvituksensa Kantelettaren kehtolauluihin vuonna 1945. Hän työskenteli myös kuvaamataidon opettajana aina vuoteen 1974 asti. Talarin töitä on esillä esimerkiksi Valtion taidemuseossa Ateneumissa, mutta myös ulkomaisissa kokoelmissa. Töistään Talari sai useita palkintoja.
Theodor Tallqvist
Theodor Tallqvist tarkoittaa seuraavia henkilöitä:
Theodor Tallqvist (insinööri)
Henrik Theodor Tallqvist (21. toukokuuta 1839 Eura – 16. toukokuuta 1912 Helsingin maalaiskunta) oli suomalainen insinööri ja rautateiden rakentaja. Hän toimi yli-insinöörinä rautateillä 1881–1888 ja tie- ja vesirakennushallituksessa 1888–1893. Hän oli valtiopäivämiehenä porvarissäädyssä 1885–1900. Hän loi perustan Suomen rautieverkon kehittymiselle ja suunnitteli ja rakennutti Pohjanmaan, Savon, Karjalan ja Porin radat. Lisäksi hän teki 1859 Inkeriin runonkeräysmatkan, josta hän julkaisi matkakertomuksen ("Suomi", 1860).
Theodor Tallqvistin poikia olivat matemaatikko ja fyysikko Hjalmar Tallqvist ja lääkäri Theodor Tallqvist.
Theodor Tallqvist (lääkäri)
Theodor Waldemar Tallqvist (7. kesäkuuta 1871 Hausjärvi – 24. kesäkuuta 1927 Helsinki) oli suomalainen lääkäri, Helsingin yliopiston sisätautien professori 1910–1927. Hän tutki erityisesti veritauteja. Hän kehitti 1899 Tallqvistin skaalan, joka on veren hemoglobiinipitoisuuden pikamääritysmenetelmä ja joka levisi käyttöön ympäri maailman.
Tallqvistin isä oli rautatieinsinööri Henrik Theodor Tallqvist.
Verner Tallqvist
Josef Verner Tallqvist (29. kesäkuuta 1862 Kirkkonummi – 8. toukokuuta 1960 Helsinki) oli suomalainen kansantalous- ja tilastotieteilijä.
Tallqvistin vanhemmat olivat kirkkoherra, rovasti Johan Stefan Tallqvist ja Johanna Sofia Rindell. Hän pääsi ylioppilaaksi Helsingin ruotsalaisesta normaalilyseosta 1879 ja valmistui Helsingin yliopistosta filosofian kandidaatiksi 1884 sekä filosofian maisteriksi, lisensiaatiksi ja tohtoriksi 1886. Tallqvist opiskeli myös Pariisissa 1884–1885 ja Berliinissä 1886–1887. Hänestä tuli riemumaisteri ja riemutohtori vuonna 1936.
Tallqvist oli Helsingin yliopiston dosenttina 1886–1922, sai professorin arvonimen 1919 ja oli kansantalouden vt. professorina 1918-1924 sekä kansantalouden ja tilastotieteen ylimääräisenä professorina 1922–1929. Hän oli Ekonomiska Samfundets Tidskriftin päätoimittaja 1920–1947.
Hänen veljensä oli itämaisten kielten professori Knut Tallqvist.
João de Magalhães e Avelar
João de Magalhães e Avelar (22. joulukuuta 1754 – 16. toukokuuta 1833) oli portugalilainen roomalaiskatolinen piispa. Hänet vihittiin papiksi 31. joulukuuta 1777 ja valittiin Porton hiippakunnan johtoon 13. lokakuuta 1815. Valinta vahvistettiin 29. huhtikuuta 1816, ja piispaksi konsekrointi suoritettiin 29. kesäkuuta.
Rush (Frida Amundsenin kappale)
Rush on Frida Amundsenin 16. maaliskuuta 2012 julkaistu single. Kappale julkaistiin 20. huhtikuuta 2012 myös September Blue-albumilla ja "Best of 2012 Sommer Hits" -albumilla. Singlen levy-yhtönä toimi EMI Music Norway.
"Rush" on menestynyt varsinkin Pohjoismaissa. Norjassa se on sijoittunut Daworks.com-sivuston mukaan Top 10-listalle Suomessa Radio Novalla se on sijoittunut Suomen suosituimipien kappaleiden listalla sijalle 11. Radio Aallon soittolistalla kappaleen korkein sijoitus on ollut 29. elokuuta saavutettu sija kaksi.
James Jones (täsmennyssivu)
James Jones -nimisiä henkilöitä ovat:
Jakola
Jakola on kylä Imatran kaupungissa. Aiemmin se on kuulunut pääosin luovutetulle alueelle jääneeseen Jääsken pitäjään. Kylä sijaitsee nykyisen itärajan tuntumassa, lähellä Imatran taajama-aluetta. Alueella on omakotiasutusta.
Kylä sijoittuu itä-länsi -suuntaisena kapeahkona, epäsäännöllisenä kiilana Teppanalan (pohjoisessa) ja Pelkolan (etelässä) kylien väliin. Kylä rajoittui Vuokseen lännessä ja Ruokolahden pitäjän Immalanjärven kylään idässä. Kylän poikki kulkivat Imatralta Ensoon johtava, 1930-luvulla päällystetty maantie, ja Imatra–Antrea-rata. Asutus oli keskittynyt tien varteen.
Bundesverwaltungsgericht (Saksa)
Bundesverwaltungsgericht (BVerwG) on Saksan liittovaltion ylin tuomioistuin julkisoikeudellisissa, ei-valtiosääntöoikeudellisissa riita-asioissa. Se on Bundesarbeitsgerichtin, Bundesgerichtshofin, Bundesfinanzhofin ja Bundessozialgerichtin ohella yksi liittovaltion viidestä korkeimmasta tuomistuimesta. Se sijaitsee Leipzigissa entisen valtakunnanoikeuden () rakennuksessa.
Bundesverwaltungsgericht perustettiin vuonna 1952. Se sijaitsi alun perin Berliinissä ja toimi Preussin Oberverwaltungsgerichtin entisissä tiloissa. Sijainti Berliinissä aiheutti eripuraa Saksan miehittäjävaltojen välillä. Saksan saatua jälleen asevoimat tuomioistuimen asepalvelussenaatti jouduttiin siirtämään Berliinistä Müncheniin. 21. marraskuuta 1997 tuomioistuimen uudeksi sijaintipaikaksi vahvistettiin lailla Leipzig. Vuonna 2002 koko Bundesverwaltungsgericht siirtyi Leipzigiin nykyisiin tiloihinsa.
Bundesverwaltungsgerich toimii pääasiassa muutoksenhakuasteena hallinto-oikeudellisissa asioissa. Muutoksenhaku alemman oikeusasteen Oberverwaltungsgerichtin tai Verwaltungsgerichtin päätöksiin rajoittuu pääasiassa vain oikeuskysymyksiin.
Sandra Kristjánsdóttir
Sandra Kristjánsdóttir (s. 20. lokakuuta 1990) on islantilainen tennispelaaja. Hän opiskelee Savannah State Universityssa, jossa hän pelaa tennistä.
Fed Cupissa Sandra pelasi ensimmäisen kerran vuonna 2005. Yhteensä hän on pelannut kymmenessä maaottelussa.
Otto Tolonen
Otto Tolonen (s. 1980 Espoo) on professori ja Suomen kansainvälisesti menestyneimpiä klassisen kitaran taiteilijoita.
Tolonen aloitti opinnot vuonna 1995 Sibelius-Akatemiassa, jossa hän opiskeli Timo Korhosen ja Jukka Savijoen johdolla ja josta hän valmistui musiikin maisteriksi keväällä 2008. Tolonen on täydentänyt opintojaan Weimarin musiikkikorkeakoulussa Saksassa sekä Sienan kesäakatemiassa Italiassa. Tolonen on opettanut mestarikursseilla Saksassa, Italiassa, Yhdysvalloissa ja Brasiliassa. Tolonen nimitettiin kuusivuotiseen virkaan kitaraprofessoriksi Norjan valtiolliseen musiikkikorkeakouluun (Norges Musikkhøgskole) marraskuusta 2018. Hän on ensimmäinen suomalainen klassisen kitaran professori. Tolonen opettaa myös tuntiopettajana Sibelius-Akatemiassa.
Tolonen on konsertoinut Suomen ja muiden Pohjoismaiden lisäksi runsaasti ympäri maailmaa. Hän on esiintynyt Yhdysvalloissa Nashvillen Virtuoso Showcase konserttisarjassa, Cincinnatissa sekä Sibelius-Akatemian edustajana kiertueella Michiganissa, Milwaukeessa ja Illinoissa. Etelä-Amerikassa Tolonen on konsertoinut Argentiinassa Manuel de Falla-museossa Cordobassa sekä Belo Horizonten kitarafestivaalilla Brasiliassa. Lisäksi Tolonen on konsertoinut Moskovan International House of Musicissa ja Rachmaninov-salissa, Baltiassa sekä runsaasti Keski-Euroopassa.
Tolosen soolo- ja kamarimusiikkiohjelmistot koostuvat renessanssin luuttu- ja vihuelateoksista aina nykypäivän musiikkiin. Hän on esiintynyt muun muassa Radion sinfoniaorkesterin, Jyväskylä Sinfoniettan, Sibelius-Akatemian Sinfoniaorkesterin, saksalaisen Cursächsichen Philharmonien ja puolalaisen AUKSO-kamariorkesterin solistina.
Tolonen vaikuttaa hanuristi Antti Leinosen, viulisti Tero Hyväluoman ja kontrabasisti Tarmo Anttilan kanssa Tjango! –yhtyeessä. Tjango! esittää omien sävellyksiensä lisäksi tunnettua ja tuntemattomampaa ranskalaista ja latinalaisamerikkalaista musiikkia sekä jazz-standardeja. Yhtyeen ensialbumi julkaistiin tammikuussa 2014.
Tolonen on palkittu lukuisissa kilpailuissa vuodesta 1995 alkaen. Marraskuussa 2008 hän voitti arvostetun kansainvälisen Andres Segovia -kitarakilpailun Espanjan Granadan Herradurassa. Saman vuoden elokuussa hän sijoittui kolmanneksi Guitar Foundation of American kansainvälisessä kitarakilpailussa San Franciscossa. Kilpailuun osallistui 51 kitaristia eri puolilta maailmaa. Heinäkuussa 2004 Tolonen sijoittui toiseksi The 3rd Australian Guitar Competition -kitarakilpailussa Australiassa. Kilpailuun osallistui 21 kitaristia neljältä mantereelta.
Heinäkuussa 2002 Tolonen voitti kansainvälisen kitarakilpailun Templinin kitarafestivaaleilla Berliinissä. Kilpailu oli tarkoitettu alle 25-vuotiaille kitaristeille ja se painottui klassiseen nykymusiikkiin. Vuoden 2001 huhtikuussa Tolonen sijoittui toiseksi Pariisin Ville d'Antonyssa järjestetyssä kansainvälisessä kitarakilpailussa. Kilpailuun osallistui 30 kitaristia useista Euroopan maista sekä Yhdysvalloista ja Argentiinasta.
StatusNet
StatusNet (aiemmin Laconica) on Vapaan ja avoimen lähdekoodin mikroblogauspalvelin, joka on ohjelmoitu PHP-ohjelmointikielellä. Se käyttää OStatus-standardia eri asennusten väliseen yhteistoimintaan. Vaikka se tarjoaa samanlaisen toiminnallisuuden kuin Twitter, StatusNet pyrkii tarjoamaan mahdollisuuden avoimeen, palveluiden väliseen ja jaettuun viestintään mikroblogausyhteisöjen välillä. Yritykset ja yhtiöt voivat asentaa ja hallita omia palveluitaan ja tietojaan.
Identi.ca on ensimmäinen StatusNetin asennus. Sen ylläpitäjä on StatusNetin kehittänyt StatusNet Inc. Identi.ca tarjoaa ilmaiset käyttäjätilit yleisölle ja toimii StatusNetin itse asennettavan version lippulaivana.
Optimo
Optimo on New Yorklaisen dance-punk yhtye Liquid Liquidin ep-albumi, joka julkaistiin vuonna 1983. Se sisältää yhtyeen ehkä tunnetuimman kappaleen ”Cavernin”, josta on myös tehty musiikkivideo. Hip hop-ryhmä Grandmaster Flashin kappale ”White Lines (White Lines (Don't Don't Do It)” perustuu myös ”Caverniin”.
Albumin kaikki kappaleet on julkaistu uudelleen kokoelma-albumeilla "Liquid Liquid" (1997) sekä "Slip in and Out of Phenomenon" (2008).